Beurtkrag Donderdag toegepasArgieffoto “Dit spyt Eskom om aan te kondig dat fase 1-beurtkrag van 17:00 tot 22:00 vandag [Donderdag] toegepas sal word,” het die kragvoorsiener op sosiale media gesê. Dit is die eerste keer wat beurtkrag hierdie week toegepas word nadat Eskom vroeër gewaarsku het dat die moontlikheid gedurende die aand hoog is. Die kragvoorsiener het ook op sy Twitter-profiel gesê hy is trots dat hy Woensdag instandhouding gedoen het sonder dat dit nodig was om beurtkrag toe te pas. “Dankie aan al ons kliënte vir hul geduld en ondersteuning en dat hulle elektrisiteit spaarsamig gebruik gedurende die oggend- en aandspitstye.” Gebruikers wat hul elektrisiteit direk van Eskom ontvang, kan die beurtkragskedule hier sien. Gebruikers wat elektrisiteit van hul munisipaliteit ontvang, moet die betrokke munisipaliteit se webwerf besoek.